Rota Romana
Vide etiam paginam discretivam: Rota (discretiva). Rota Romana (breviter RR, seu Rotae Romanae Tribunal; usque ad annos 1980 Sacra Romana Rota, breviter SRR; tum usque ad annos 1990 Apostolicum Rotae Romanae Tribunal, breviter ARRT) est tribunal ordinarium a Romano Pontifice constitutum appellationibus recipiendis (can. 1443 CIC). Rotae Romanae Tribunal Normis regitur. Tribunal certo numero Iudicum seu Praelatorum Auditorum constat, qui, e variis terrarum orbis partibus a Summo Pontifice selecti, collegium constituunt. Eidem collegio primus inter pares praeest Decanus, ex ipsis Iudicibus a Summo Pontifice pariter nominatus. Nomen Rotae Romanae fortasse derivatur ab pavimento tessellato in palatio Paparum Avionensum, ubi Rota in saeculo XIV convenit. Ab anno 1940 in Palatio Cancellariae sedem habet. Praeclarum proverbium de Rota romana est: Roma locuta, causa soluta.